[{"text_idx": "#000019", "text": "Bwrsariaeth y GIG ar gael gyda'r cwrs hwn"}, {"text_idx": "#000020", "text": "Mae bwrsariaeth lawn gan y GIG, gan gynnwys ffioedd dysgu a bwrsariaeth nad yw'n ad-daladwy ar gyfer costau byw, ar gael ar gyfer y rhaglen os ydych chi yn gymwys ac yn cytuno i weithio yng Nghymru am ddwy flynedd ar o\u0302l cofrestru (yn amodol ar newid)."}, {"text_idx": "#000026", "text": "Hoffech chi weithio gyda phobl o bob oed mewn ffordd greadigol a grymusol i'w galluogi i oresgyn rhwystrau i fyw bob dydd, gan hyrwyddo swyddogaeth, iechyd a lles? Gall ein rhaglen BSc (Anrh) Therapi Galwedigaethol fod yn ddelfrydol i chi."}, {"text_idx": "#000027", "text": "Cael y cyfle i astudio'n llawn neu'n rhan amser.\nElwa o gyfleoedd gwaith amrywiol ar draws iechyd, gofal cymdeithasol a'r trydydd sector.\nByddwch yn rhan o garfan fach o fyfyrwyr, gan astudio'n llawn neu'n rhan amser.\nByddwch yn rhan o grw\u0302p seminar rhyngbroffesiynol, gan ymgysylltu a\u0302 sesiynau sbotolau cyffrous gyda myfyrwyr eraill sy'n gysylltiedig ag iechyd a myfyrwyr nyrsio.\nDatblygwch yn broffesiynol ac yn bersonol yn ystod eich astudiaeth, gan elwa ar y cyfuniad o brofiad academaidd a lleoliad.\nCael eich annog i fod yn ddysgwr annibynnol gydag amrywiaeth o ddulliau addysgu a ddefnyddir gan gynnwys darlithoedd, gweithdai ymarferol, gwaith grw\u0302p, seminarau rhyngweithiol, trafodaethau ar-lein, a lleoliadau ymarfer.\nDatblygu i fod yn therapydd galwedigaethol myfyriol, ymreolaethol gydag ystod eang o sgiliau gan gynnwys ymyriadau therapiwtig, entrepreneuriaeth ac ymchwil."}, {"text_idx": "#000029", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000030", "text": "Derbyniad bychan o fyfyrwyr bob blwyddyn.\nMae dysgu rhyngbroffeidol wedi'i wreiddio drwy'r rhaglen gyda chyfleoedd i ddysgu gyda gweithwyr iechyd neu weithwyr proffesiynol cysylltiedig eraill.\nCwrs wedi'i gymeradwyo gan y Cyngor Proffesiynau Iechyd a Gofal (HCPC) a Choleg Brenhinol y Therapyddion Galwedigaethol (RCOT).\nCyfleoedd rhagorol ar gyfer amrywiaeth eang o leoliadau yn yr ardal leol, ymhellach i ffwrdd ac mewn lleoliadau ro\u0302l sy'n dod i'r amlwg.\nRydym yn rhaglen wedi'i gomisiynu felly gall eich ffioedd gael eu talu a gallwch fod yn gymwys ar gyfer taliad unigol blynyddol, cefnogaeth ariannol i dalu am gostau lleoliad a gallwch wneud cais am fwrsariaeth prawf-modd. (Mae amodau mewn gweithrediad).\nY brif safle i gyflwyno'r cwrs hwn yw ein campws Wrecsam. Gellir yn achlysurol, cyflwyno sesiynau addysg rhyngbroffesiynol o'n campws yn Llanelwy gyda myfyrwyr o gyrsiau amrywiol nyrsio ac iechyd perthynol."}, {"text_idx": "#000034", "text": "Gan adeiladu ar eich gwybodaeth Lefel 4, bydd disgwyl ichi ddatblygu'ch sgiliau fel dysgwr annibynnol. Bydd gan ddeunydd damcaniaethol ffocws ar thema\u0302u fel camweithredu, ymyrryd therapiwtig a chwmpas therapi galwedigaethol. Anogir cymhwyso sgiliau adfyfyriol a dadansoddol. Byddwch yn rhannu cyfleoedd gyda myfyrwyr ar raglenni eraill sy'n gysylltiedig ag iechyd ar draws modiwlau drwy ddysgu Rhyngbroffesiynol."}, {"text_idx": "#000035", "text": "Datblygiad mewn Ymarfer Proffesiynol: byddwch yn archwilio'r ddamcaniaeth sy'n sail i ymarfer therapi galwedigaethol.\nTystiolaeth mewn Ymarfer: canolbwyntio ar feithrin sgiliau gwerthuso ac ymchwil gyda chyflwyniad i ddefnyddio tystiolaeth ymchwil ym maes iechyd a gofal cymdeithasol.\nGoresgyn Rhwystrau Galwedigaethol drwy Ymyrraeth: canolbwyntio ar sgiliau therapiwtig ar gyfer ystod o gyflyrau/materion galwedigaethol ar draws oes.\nCymhlethdod mewn Ymarfer: canolbwyntio ar sgiliau therapiwtig ar gyfer cyflyrau/cyd-destunau cymhleth drwy ddatrys problemau a rhesymu clinigol. Yn cynnwys profiad dewisol 3 wythnos mewn lleoliad yn y gymuned.\nLleoliad Ymarfer 2: ail leoliad clinigol sy'n canolbwyntio ar y ro\u0302l therapi galwedigaethol a wneir yn ymarferol dros gyfnod o 10 wythnos."}, {"text_idx": "#000042", "text": "Croesewir ceisiadau gan bobl a all gyflwyno tystiolaeth o brofiad bywyd/gwaith perthnasol. Yn ogystal, disgwylir i ymgeiswyr arddangos rhywfaint o fewnwelediad i ro\u0302l therapi galwedigaethol"}, {"text_idx": "#000044", "text": "Astudiaethau Lefel A ddiweddar (yn ystod y 5 mlynedd diwethaf) neu gyfatebol (BTEC, Cwrs Mynediad mewn pwnc perthnasol)\nOs ydych newydd adael yr ysgol mae gofyn bod gennych o leiaf 112 pwynt tariff UCAS yn TAG Safon Uwch neu gyfatebol\nProfiad o ystod o leoliadau iechyd/gofal cymdeithasol/trydydd sector naill ai'n wirfoddol neu'n gyflogedig\nO ddewis profiad gyda Therapydd Galwedigaethol naill ai drwy gysgodi neu fynychu diwrnodau blasu'r Ymddiriedolaeth neu ddigwyddiadau gyrfaol tebyg."}, {"text_idx": "#000045", "text": "Mae pob cynnig am le ar y radd hon a wneir yn dilyn cyfweliad yn amodol ar gwblhau cliriad Gwasanaeth Datgelu a Gwahardd (GDG). Yn ogystal mae cael eich derbyn i'r cwrs yn amodol ar Gliriad Iechyd Galwedigaethol."}, {"text_idx": "#000047", "text": "Mae'r cwrs naill ai'n rhaglen amser llawn tair blynedd neu'n rhaglen ran-amser pedair blynedd, a gymeradwyir ar y pwyslais ar gefnogi myfyrwyr yn eu hastudiaethau ac ansawdd lleoliadau clinigol. Byddwch yn rhan o garfan fach o fyfyrwyr. Mae astudio yn gymysgedd o ddarlithoedd prifysgol, gwaith grw\u0302p, astudio hunangyfeiriedig gartref a lleoliadau clinigol."}, {"text_idx": "#000050", "text": "Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000051", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000053", "text": "Bydd graddedigion yn gallu cofrestru fel Therapydd Galwedigaethol gyda'r Cyngor Proffesiynau Iechyd a Gofal, gan roi'r cyfle iddynt weithio mewn amrywiaeth o leoliadau iechyd a gofal cymdeithasol yn y DU a thramor."}, {"text_idx": "#000054", "text": "Mae llawer o raddedigion yn cael gwaith yn y GIG, gwasanaethau cymdeithasol, y trydydd sector ac mewn practis preifat. Mae myfyrwyr yn mynd ymlaen i weithio mewn amrywiaeth o feysydd megis gweithio gyda phobl ag anghenion cymhleth, anghenion iechyd aci\u0301wt, materion iechyd meddwl neu anableddau dysgu. Gall Therapyddion Galwedigaethol weithio'n gyfartal mewn sefydliadau mentrau cymdeithasol a gwella iechyd. Mae ein graddedigion hefyd wedi manteisio ar gyfleoedd i weithio dramor."}, {"text_idx": "#000055", "text": "Os hoffech ddatblygu eich astudiaethau ymhellach neu ddilyn gyrfa ymchwil yna gallwch barhau i astudio ar lefel Meistr a Doethuriaeth ym Mhrifysgol Wrecsam."}, {"text_idx": "#000056", "text": "Fel myfyriwr Therapi Galwedigaethol ym Mhrifysgol Wrecsam, ar yr amod eich bod yn cytuno i weithio yng Nghymru am dwy flynedd ar o\u0302l cwblhau eich astudiaethau, mae gennych hawl i dderbyn bwrsariaeth GIG Cymru, sy'n golygu bod eich ffioedd yn cael eu talu gan Lywodraeth Cymru."}, {"text_idx": "#000057", "text": "Byddwch yn derbyn taliad grant blynyddol\nGallwch wneud cais am fwrsariaeth prawf modd\nGallwch wneud cais am gymorth gofal plant, lwfans myfyriwr anabl, lwfans dibynnol, lwfans dysgu rhieni"}, {"text_idx": "#000059", "text": "I gael mwy o wybodaeth am opsiynau cyllido ar gyfer BSc (Anrh) Therapi Galwedigaethol, cliciwch yma."}, {"text_idx": "#000063", "text": "\u201cMae'r radd yn gyfuniad o ddysgu academaidd, gyda lleoliadau rheolaidd sy'n eich galluogi i gymhwyso eich dysgu mewn amgylchedd cefnogol. Mae'r amrywiaeth o gyfleoedd lleoliad o feysydd gwaith traddodiadol i rai sy'n dod i'r amlwg yn rhoi cipolwg ar feysydd nad ydych efallai wedi ystyried gweithio.\u201d\nCatherine Hardiman, BSc Anrh Therapi Galwedigaethol"}, {"text_idx": "#000065", "text": "(Cwrs Byr) Galwedigaeth ar gyfer iechyd a llesiant"}]